Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19. i 98/19.) i članka 37. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18.-pročišćeni tekst, 4/20., 3/21. i 4/21.-pročišćeni tekst) Županijska skupština Koprivničko-križevačke županije na 4. sjednici održanoj 22. studenoga 2021. donijela je

**ODLUKU**

**o raspoređivanju sredstava za financiranje političkih stranaka**

 **i nezavisnih članova izabranih u Županijsku skupštinu**

**Koprivničko-križevačke županije za 2022. godinu**

**Članak 1.**

 Odlukom o raspoređivanju sredstava za financiranje političkih stranaka i nezavisnih članova izabranih u Županijsku skupštinu Koprivničko-križevačke županije za 2022. godinu (u daljnjem tekstu: Odluka), raspoređuju se sredstva iz Proračuna Koprivničko-križevačke županije za 2022. godinu i projekcija za 2023. i 2024. godinu (u daljnjem tekstu: Proračun) za redovito godišnje financiranje političkih stranaka koje imaju članove u Županijskoj skupštini Koprivničko-križevačke županije (u daljnjem tekstu: Županijska skupština) i članova Županijske skupštine izabranih s liste grupe birača za 2022. godinu.

**Članak 2.**

 U Proračunu, Razdjelu 001 Upravni odjel za poslove Županijske skupštine i pravne poslove, Glavi 00101 - Upravni odjel za poslove Županijske skupštine i pravne poslove, Aktivnosti 100002 Tekuće donacije županijskim političkim strankama, Odjeljku 381 Tekuće donacije, osigurana su ukupna sredstva za redovito godišnje financiranje političkih stranaka i članova Županijske skupštine izabranih s liste grupe birača u iznosu 515.000,00 kuna.

**Članak 3.**

Osigurana sredstva iz članka 2. ove Odluke raspoređuju se na način da se utvrdi jednaki iznos sredstava za svakog člana u Županijskoj skupštini i to tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u Županijskoj skupštini, a prema konačnim rezultatima izbora za članove Županijske skupštine.

Ako je sa zajedničke liste koje su predložile dvije ili više političkih stranaka, prema konačnim rezultatima izbora, izabran član koji nije član niti jedne od političkih stranaka koje su predložile zajedničku listu, sredstva za tog člana raspoređuju se političkim strankama koje su predložile zajedničku listu sukladno njihovom sporazumu, a ako sporazum nije zaključen, razmjerno broju osvojenih mjesta članova Županijske skupštine.

Jednaki iznos sredstava za svakog člana Županijske skupštine za 2022. godinu, sukladno stavku 1. ovog članka, iznosi 13.588,39 kuna na godišnjoj osnovi, odnosno 1.132,37 kuna na mjesečnoj osnovi.

**Članak 4.**

Za svakog izabranog člana Županijske skupštine podzastupljenog spola, političkim strankama pripada i pravo na naknadu u visini od 10% iznosa predviđenog po svakom članu Županijske skupštine iz članka 3. ove Odluke, a koja za 2022. godinu iznosi 1.358,84 kuna na godišnjoj osnovi, odnosno 113,24 kuna na mjesečnoj osnovi.

Podzastupljenost spola postoji, ako je zastupljenost jednog spola u Županijskoj skupštini niža od 40%.

Podzastupljenost spola utvrđena je prema konačnim rezultatima izbora za članove Županijske skupštine Koprivničko-križevačke županije.

**Članak 5.**

U skladu s člancima 3. i 4. ove Odluke, političkim strankama i članovima Županijske skupštine izabranim s liste grupe birača raspoređuju se sredstva osigurana u Proračunu na godišnjoj osnovi za 2022. godinu kako slijedi:

- Socijaldemokratska partija Hrvatske, Županijska organizacija SDP-a Koprivničko-križevačke županije, 9 članova, od čega 4 članice, u iznosu 127.730,87 kuna,

- Nezavisni, 8 članova, od čega 3 članice, u iznosu 112.783,64 kuna,

- Hrvatska demokratska zajednica, Županijska organizacija HDZ-a Koprivničko-križevačke županije, 8 članova, od čega 1 članice, u iznosu 110.065,96 kuna,

- Mreža nezavisnih lista, 3 člana, u iznosu 40.765,17 kuna,

- Hrvatska seljačka stranka, Županijska organizacija HSS-a Koprivničko-križevačke županije, 2 člana, od čega 1 članica u iznosu 28.535,62 kuna,

- MOST, 2 člana u iznosu od 27.176,78 kuna,

- Hrvatska socijalno-liberalna stranka, 1 član, u iznosu 13.588,39 kuna,

- Hrvatska stranka umirovljenika, 1 član, u iznosu 13.588,39 kuna,

- Dubravku Picigu, zamjeniku člana izabranog s Liste grupe birača, u iznosu 13.588,39 kuna,

- Sandri Kantar, zamjenici člana izabranog s Liste grupe birača, u iznosu 13.588,39 kuna,

- Ani Končurat, zamjenici člana izabranog s Liste grupe birača, u iznosu 13.588,39 kuna.

**Članak 6.**

 Raspoređena sredstva iz članka 5. ove Odluke doznačuju se na žiro-račun pojedine političke stranke, odnosno na poseban račun člana Županijske skupštine izabranog s liste grupe birača, tromjesečno u jednakim iznosima.

 **Članak 7.**

 Ova Odluka stupa na snagu osmog dana od dana objave u „Službenom glasniku Koprivničko-križevačke županije“.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 402-01/21-01/6

URBROJ: 2137/1-02/03-21-1

Koprivnica, 22. studenoga 2021. PREDSJEDNIK Damir Felak, dipl. ing., v.r.